28.615/13.07.2023

**REFERAT DE APROBARE**

**la Proiectul de hotărâre pentru modificarea Hotărârii Consiliului Judeţean Cluj nr. 211/26.11.2020 privind desemnarea reprezentanţilor Consiliului Judeţean Cluj în consiliile de administraţie ale unităţilor de învăţământ special aflate sub autoritatea**

**Consiliului Judeţean Cluj, cu modificările și completările ulterioare**

|  |
| --- |
| **Secțiunea 1** - **Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| Unităţile de învăţământ preuniversitar cu personalitate juridică sunt conduse de consiliile de administraţie, de directori şi de directori adjuncţi, după caz.  Potrivit prevederilor art. 96 alin. (2^1) din Legea educaţiei naţionale nr. 1/2011, cu modificările și completărie ulterioare, în unitățile de învățământ special de stat, consiliul de administraţie este organ de conducere şi este constituit din 7, 9 sau 13 membri, astfel:  **a)** în cazul unităţilor de învăţământ special de nivel gimnazial cu un singur rând de clase, consiliul de administraţie este format din 7 membri, cu următoarea componenţă: 3 cadre didactice, inclusiv directorul; 2 reprezentanţi ai părinţilor; preşedintele consiliului judeţean/Consiliului General al Municipiului Bucureşti sau un reprezentant al acestuia; un reprezentant al consiliului judeţean/Consiliului General al Municipiului Bucureşti. Directorul este membru de drept al consiliului de administraţie din cota aferentă cadrelor didactice din unitatea de învăţământ respectivă. Prevederile prezentului articol se aplică în mod corespunzător şi pentru învăţământul preşcolar şi primar;  **b)** în cazul în care consiliul de administraţie este format din 9 membri, dintre aceştia 4 sunt cadre didactice, preşedintele consiliului judeţean/Consiliului General al Municipiului Bucureşti sau un reprezentant al acestuia, 2 reprezentanţi ai consiliului judeţean/Consiliului General al Municipiului Bucureşti şi 2 reprezentanţi ai părinţilor. Directorul este membru de drept al consiliului de administraţie din cota aferentă cadrelor didactice din unitatea de învăţământ respectivă;  **c)** în cazul în care consiliul de administraţie este format din 13 membri, dintre aceştia 6 sunt cadre didactice, preşedintele consiliului judeţean/Consiliului General al Municipiului Bucureşti sau un reprezentant al acestuia, 3 reprezentanţi ai consiliului judeţean/Consiliului General al Municipiului Bucureşti şi 3 reprezentanţi ai părinţilor. Directorul este membru de drept al consiliului de administraţie din cota aferentă cadrelor didactice din unitatea de învăţământ respectivă.  Aceeași structură este prevăzută și de art. 4 alin. 3 din Metodologia cadru de organizare și funcționare a consiliilor de administrație din unitățile de învățământ preuniversitar aprobată prin Ordinul Ministerului Educației nr. 5154/2021.  Conform prevederilor Ordonanței de Urgență a Guvernului nr. 34/2023 privind unele măsuri fiscal – bugetare, prorogarea unor termene, precum și pentru modificarea și completarea unor acte normative personalul din cadrul autorităților și instituțiilor publice, indiferent de modul de subordonare și finanțare, poate deține calitatea de membru al consiliului de administrație și/sau de membru al consiliului de supraveghere la maximum două întreprinderi publice sau în organele de conducere ale altor entități deținute de stat sau de unitățile administartiv - teritoriale al căror sediu se află pe teritoriul României. |
| * 1. **Cerinţe care reclamă oportunitatea actului administrativ:** |
| Prin Hotărârea Consiliului Județean Cluj nr. 211/26.11.2020 au fost desemnați reprezentanţii Consiliului Judeţean Cluj în consiliile de administraţie ale unităţilor de învăţământ special aflate sub autoritatea Consiliului Judeţean Cluj, pe o perioadă de 4 ani.  La art. 7 din Hotărârea Consiliului Județean Cluj nr. 211/2020 sunt desemnate în calitate de reprezentanți ai Consiliului Județean Cluj în consiliul de administrație al Școlii Gimnaziale Speciale Centrul de Resurse și Documentare în Educația Incluzivă/Integrată care în urma schimbării denumire se numește Centrul Școlar pentru Educație Incluzivă Miron Ionescu domnii Paul Fărărgau respectiv Andrei Szegedi. Având în vedere intrarea în vigoare a Ordonanței de Urgență a Guvernului nr. 34/2023 privind unele măsuri fiscal – bugetare, prorogarea unor termene, precum și pentru modificarea și completarea unor acte normative personalul din cadrul autorităților și instituțiilor publice, indiferent de modul de subordonare și finanțare, poate deține calitatea de membru al consiliului de administrație și/sau de membru al consiliului de supraveghere la maximum două întreprinderi publice sau în organele de conducere ale altor entități deținute de stat sau de unitățile administartiv - teritoriale al căror sediu se află pe teritoriul României domnul Szegedi Andrei solicită încetarea contractului de mandat nr. 43.106/16.12.2020 privind calitatea de reprezentat al Consiliului Județean Cluj în consiliul de administrație al Școlii Gimnaziale Speciale Centrul de Resurse și Documentare în Educația Incluzivă/Integrată (Centrul Școlar pentru Educație Incluzivă Miron Ionescu).  Ţinând cont de argumentele prezentate mai sus, considerăm oportună propunerea privind modificarea Hotărârii Consiliului Judeţean Cluj nr. 211/2020 privind desemnarea reprezentanţilor Consiliului Judeţean Cluj în consiliile de administraţie ale unităţilor de învăţământ special aflate sub autoritatea Consiliului Judeţean Cluj și desemnarea unui reprezentant în consiliu de administrație al Centrului Școlar pentru Educație Incluzivă Miron Ionescu. |
| **2.** **Schimbari preconizate:** Prin desemnarea unui nou reprezentant al Consiliului Județean Cluj în consiliul de administrație al Centrului Școlar pentru Educație Incluzivă Miron Ionescu se va asigura funcționarea în bune condiții a activității acestei unități școlare. Reprezentantul desemnat va avea obligația de a participa la ședintele consiliului de administrație și de a informa Consiliul Județean Cluj privind deciziile luate la nivelul școlii. |
| **Secțiunea a 2-a - Impactul socio-economic: -**nu este cazul |
| **Secțiunea a 3-a - Impactul financiar asupra bugetului judeţului pe termen scurt(an curent)/lung: -** nu este cazul |
| **Secțiunea a 4-a - Activități de informare publică și consultare privind elaborarea și implementarea actului administrativ:** - nu este cazul |
| **Secțiunea a 5-a - Efectele actului administrativ asupra actelor administrative**  **în vigoare și măsuri de implementare: -**La data intrării în vigoare a hotărârii propuse se modifică Hotărârea Consiliului Judeţean Cluj nr. 211/2020 privind desemnarea reprezentanţilor Consiliului Judeţean Cluj în consiliile de administraţie ale unităţilor de învăţământ special aflate sub autoritatea Consiliului Judeţean Cluj. |
| **Secțiunea a 6-a - Anexe la referatul de aprobare:** |
| - Solicitarea domnului Szegedi Andrei privind încetarea contractului de mandat nr. 43.106/16.20.2020 înregistrată la Consiliul Județean Cluj cu nr. 28.357/11.07.2023; |

**INIȚIATOR,**

**PREŞEDINTE,**

**Alin Tișe**

**PROIECT DE HOTĂRÂRE**

**pentru modificarea Hotărârii Consiliului Judeţean Cluj nr. 211/26.11.2020 privind desemnarea reprezentanţilor Consiliului Judeţean Cluj în consiliile de administraţie ale unităţilor de învăţământ special aflate sub autoritatea**

**Consiliului Judeţean Cluj, cu modificările și completările ulterioare**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. ............ din .............. pentru modificarea Hotărârii Consiliului Județean Cluj nr. 211/26.11.2020 privind desemnarea reprezentanţilor Consiliului Judeţean Cluj în consiliile de administraţie ale unităţilor de învăţământ special aflate sub autoritatea Consiliului Judeţean Cluj, cu modificările și completările ulterioare, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 28.615/13.07.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 28.617/13.07.2023, şi Avizul cu nr.......... din .................. adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**Ținând cont de:**

* Solicitarea domnului Szegedi Andrei privind încetarea contractului de mandat nr. 43.106/16.20.2020 înregistrată la Consiliul Județean Cluj cu nr. 28.357/11.07.2023;

**Luând în considerare prevederile :**

* art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

**În conformitate cu prevederile:**

* art. 173 alin. (1) lit. d) și f) și alin. (5) lit. a) din Ordonanța de Urgență nr. 57/2019 privind Codul Administrativ, cu modificările și completările ulterioare;
* art. 96 alin. (1) şi (2^1) din Legea educaţiei naţionale nr. 1/2011, cu modificările şi completările ulterioare;
* art. 4 alin. (3) și ale art. 7 din Metodologia – cadru de organizare și funcționare a consiliului de administrație din unitățile de învățământ preuniversitar, aprobată prin Ordinul nr. 5.154/30.08.2021;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Se constată încetarea contractului de mandat nr. 43.106/16.12.2023 încheiat cu domnul Szegedi Andrei în calitate de reprezentant al Consiliului Județean Cluj în Consiliul de administrație al Școlii Gimnaziale Speciale Centru de Resurse și Documentare în Educația Incluzivă/Integrată ( Centrul Școlar pentru Educație incluzivă Miron ionescu Cluj-Napoca), conform art. 8 pct. 3 din contractul de mandat.

**Art. II.** Art. 7 din Hotărârea Consiliului Județean Cluj nr. 211/2020 privind desemnarea reprezentanţilor Consiliului Judeţean Cluj în consiliile de administraţie ale unităţilor de învăţământ special aflate sub autoritatea Consiliului Judeţean Cluj, cu modificările și completările ulterioare, se modifică după cum urmează:

**”Art. 7.** Se desemnează în calitate de reprezentanţi ai Consiliului Judeţean Cluj în Consiliul de administraţie al Centrului Școlar pentru Educație Incluzivă Miron Ionescu, următoarele persoane:

1. domnul Paul Fărăgău
2. **domnul Leonte Ciprian Onisim**”;

**Art. III.** (1) Persoana nominalizată la art. II lit. b) încheie cu Consiliul Judeţean Cluj un contract de mandat, conform modelului-cadru prevăzut în anexacare face parte integrantă din prezenta hotărâre.

(2) Se împuterniceşte preşedintele Consiliului Judeţean Cluj, domnul Alin Tişe, ca în numele şi pentru Consiliul Judeţean Cluj, să semneze Contractul de mandat cu reprezentantul numit în consiliul de adminsitrație al Centrului Școlar pentru Educație Incluzivă Miron Ionescu.

**Art. IV.** Cu punerea în aplicare a prevederilor prezentei hotărâri se încredinţează preşedintele Consiliului Judeţean Cluj, prin Direcţia Generală Buget-Finanţe, Resurse Umane și persoanele nominalizate la art. I și II.

**Art. V.** Prezenta hotărâre se comunică Direcţiei Generale Buget-Finanţe, Resurse Umane; Centrului Școlar pentru Educație Incluzivă Miron Ionescu, domnului Szegedi Andrei și persoanei nominalizate la art. II, precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi pe pagina de internet „www.cjcluj.ro”.

**Nr. …. din …./…....../2023**

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREŞEDINTE,**

**Alin Tișe**

R O M Â N I A Anexa

JUDETUL CLUJ  la Hotărârea Consiliului Județean

CONSILIUL JUDETEAN Nr. \_\_\_\_\_\_/2023

**CONTRACT DE MANDAT**

Încheiat astăzi \_\_\_\_\_\_\_\_\_\_\_\_\_\_\_, între:

**Consiliul Judeţean Cluj** (denumit în continuare „mandant"), cu sediul în municipiul Cluj-Napoca, Calea Dorobanţilor nr. 106, reprezentat prin Preşedintele Consiliului Judeţean Cluj

şi

**Domnul** (**Doamna) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (denumit în continuare „mandatar"), domiciliat \_\_\_\_\_\_\_\_\_\_\_\_\_\_\_\_\_\_\_, identificat cu \_\_\_\_\_\_\_\_\_\_\_\_, seria \_\_\_\_\_\_\_\_ nr. \_\_\_\_\_\_\_\_\_\_\_\_\_\_, eliberat de \_\_\_\_\_\_\_\_\_\_\_\_\_\_\_\_ la data de \_\_\_\_\_\_\_\_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_ apelabil la următoarele numere de telefon:

Domiciliu: \_\_\_\_\_\_\_\_\_\_\_\_\_\_\_ Serviciu: \_\_\_\_\_\_\_\_\_\_\_\_\_\_\_\_\_\_\_\_

urmare a acordului de voinţă intervenit între părţile semnatare

s-a încheiat prezentul contract de mandat, în condiţiile şi limitele ce urmează a fi prezentate mai jos şi în aplicarea următoarelor acte normative: art. 173 din O.U.G. nr. 57/2019 privind Codul Administrativ cu modificările și completările ulterioare şi ale art. 2009 – 2042 din Legea privind Codul civil nr. 287/2009, republicată, cu modificările şi completările ulterioare și ale Hotărârii Consiliului Județean Cluj nr. \_\_\_\_\_\_\_\_\_\_\_\_\_\_\_;

**Cap. I. - Obiectul contractului**

**Art. 1.** Obiectul prezentului contract constă în stabilirea cadrului convenţional privind încredinţarea şi exercitarea calităţii de reprezentant al Consiliului Judeţean în Consiliul de administrație al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în limitele permise de lege, în scopul realizării obiectului de activitate și a atribuțiilor acestuia, în conformitate cu prevederile Legii educației naționale nr. 1/2011, cu modificările și completările ulterioare și ale Ordinului privind aprobarea Metodologiei – cadru de organizare și funcționare a consiliului de administrație din unitățile de învățământ preuniversitar, aprobată prin Ordinul nr. 5154/30.08.2021;

**Cap. II.- Durata şi încetarea contractului**

**Art. 2.** (1) Contractul de mandat se încheie pe perioada rămasă din mandatul de 4 ani al reprezentantului numit inițial prin Hotărârrea Consiliului Județean Cluj nr. 211/2020, respectiv până la data de 26.11.2024.

(2) Mandatul reprezentantului Consiliului Județean Cluj numit în Consiliul de administrație al \_\_\_\_\_\_\_\_\_\_\_\_\_\_\_\_\_\_\_\_\_ ca urmare a încetării, sub orice formă, a mandatului reprezentantului inițial coincide cu durata rămasă din mandatul reprezentantului care a fost înlocuit.

(3) În timpul mandatului, mandatarul poate fi revocat oricând de către mandant, prin retragerea mandatului. Revocarea mandatului poate fi făcută și la propunerea unității școlare în situația înregistrării unui număr de 3 absențe nemotivate la ședințele Consiliului de administrație din care face parte.

**Cap. III. - Atribuţiile şi obligaţiile mandatarului**

**Art. 3.** Mandatarul va îndeplini prin vot atribuţiile și activitățile de mai jos, astfel:

a) participă la ședințele Consiliului de administrație al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ și îndeplinește atribuțiile, stabilite prin Legea educației naționale nr. 1/2011, cu modificările şi completările ulterioare, Ordinul privind aprobarea Metodologiei – cadru de organizare și funcționare a consiliului de administrație din unitățile de învățământ preuniversitar, aprobată prin Ordinul nr. 5154/2021;

b) depune toate diligenţele în scopul îndeplinirii mandatului încredinţat, la entitatea la care este mandatar al intereselor mandantului;

c) păstrează confidenţialitatea cu privire la activitatea entităţii pe toată perioada mandatului, fiind ţinut responsabil de această obligaţie încă un an de la încetarea prezentului contract;

d) ia măsuri ca entitatea să transmită mandantului toate datele şi informaţiile stabilite de acesta;

e) sesizează mandantul asupra deficienţelor sau neregulilor de natură a periclita normala funcţionare a entităţii pe care le constată direct sau indirect. În cazul în care deficienţele sau neregulile nu pot fi înlăturate operativ, mandatarul va propune şi măsurile ce le consideră că ar trebui luate;

f) depune la Consiliul Judeţean Cluj, în termen de cel mult două zile de la data desfăşurării şedinţei Consiliului de administrație, copii conforme cu originalul (ştampilate şi semnate de conducerea entităţii) de pe hotărârile adoptate şi procesele-verbale ale şedinţelor;

g) depune un raport semestrial de activitate şi furnizează oricând mandantului, la solicitarea acestuia, informaţii şi date asupra exerciţiului mandatului său sau legate de activitatea entităţii, precum şi propuneri pentru îmbunătăţirea activităţii acesteia;

h) înştiinţează mandantul înaintea şedinţei Consiliului de administrație dacă se găseşte în imposibilitatea de a participa la şedinţa convocată;

i) în cazul discutării în Consiliul de administrație a unor probleme și acțiuni pentru care este necesar mandat expres, mandatarul va vota împotrivă, în absența avizului sau a mandatului special, dacă nu primește alte instrucțiuni din partea mandatului;

**Art. 4.** Mandatarul acceptă acest contract de mandat şi este ţinut să-şi îndeplinească obligaţiile contractuale cu buna-credinţă şi prudenţa specifică raporturilor juridice cu caracter oneros.

Mandatarul declară pe proprie răspundere că nu se află în nici una din situaţiile de incompatibilitate prevăzute de legislaţia în vigoare, de statutul său profesional sau de calitatea deţinută.

**Art. 5.** Obligaţiile mandantului:

În derularea prezentului contract, mandantului îi revine obligaţia de a achita mandatarului (direct) cheltuieli de deplasare ocazionate de îndeplinirea mandatului său (diurnă, cazare, transport) pe bază de documente justificative la nivelul reglementărilor pentru instituţii publice**.**

**Cap. IV. - Răspunderea contractuală**

**Art. 6.** Mandatarul este ţinut răspunzător în condiţiile legislaţiei în vigoare, pentru neexecutarea totală/parţială cât şi pentru executarea defectuoasă a contractului;

Producerea de daune materiale şi morale mandantului prin fapte sau omisiuni produse în executarea contractului de mandat atrage răspunderea civilă a mandatarului.

În cazul în care faptele sau omisiunile au caracter penal, mandatarul răspunde şi potrivit legii penale.

Mandantul nu răspunde pentru actele sau faptele ilicite cauzatoare de prejudicii, săvârşite de mandatar prin depăşirea competenţelor atribuite prin prezentul contract.

**Cap. V. - Plata cuvenită mandatarului pentru exerciţiul mandatului său**

**Art. 7.** Pentru îndeplinirea mandatului său de membru în Consiliul de administrație al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, mandatarul nu este remunerat.

**Cap. VI. Încetarea contractului**

**Art. 8.** Părţile semnatare ale prezentului contract stabilesc că acesta îşi poate înceta efectele în următoarele condiţii:

a) în caz de renunţare a mandatarului la mandatul său. În această situaţie, mandatarul este obligat să notifice mandantului - cu cel puţin 30 zile înainte - renunţarea sa, în caz contrar rămânând obligat la daune interese pentru pagubele ce le-ar provoca;

b) în caz de revocare de către mandant a mandatarului său, oricând acesta hotărăşte;

c) în cazul aparației unor modificări legislative de natură a împiedica asemenea forma de mandatare;

d) în caz de deces al mandatarului.

În cazurile de încetare a contractului prevăzute la literele a), b), c) şi d), mandatarul este obligat să înapoieze mandantului înscrisul constatator al mandatului său;

**Cap. VII. - Alte clauze**

**Art. 9.** Mandantul va putea modifica oricând prevederile prezentului contract, atunci când necesităţile o impun. Mandantul exonerează de orice răspundere mandatarul, în situaţia modificării sau revocării intempestive a mandatului său.

**Art. 10.** Mandatarul nu poate transmite sau substitui mandatul său altei persoane.

**Art. 11.** În executarea mandatului său, indiferent dacă este general sau special, mandatarul va avea în vedere cadrul legal şi criteriile orientative generale sau punctuale, date în scris de mandant.

**Art. 12.** Mandantul are dreptul de a declanşa procedurile privind incidenţa răspunderii mandatarului oricând consideră justificat, pentru neexecutarea totală/parţială sau executarea defectuoasă a mandatului acestuia.

**Art. 13**. Prezentul contract intră în vigoare la data semnării acestuia şi s-a semnat în 2 (două) exemplare.

**MANDANT, MANDATAR,**

**JUDEŢUL CLUJ**

**CONSILIUL JUDEŢEAN CLUJ \_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prin Preşedinte**

**Alin Tişe**

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Direcţia Generală Buget Finanţe, Resurse Umane**

**Birou Instituții Publice, Guvernanță Corporativă**

**Nr. 28.617/13.07.2023**

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | **pentru modificarea Hotărârii Consiliului Judeţean Cluj nr. 211/26.11.2020 privind desemnarea reprezentanţilor Consiliului Judeţean Cluj în consiliile de administraţie ale unităţilor de învăţământ special aflate sub autoritatea Consiliului Judeţean Cluj, cu modificările și completările ulterioare** | | | |
| **Compartiment de resort:** | Birou Instituții Publice, Guvernanță Corporativă | | | |
| **Secțiunea 1 - Documentare și analiză:** | | | | |
| Actele normative specifice, incidente domeniului în care se propune proiectul de hotărâre sunt:   * art. 173 alin. (1) lit. d) și f) și alin. (5) lit. a) din Ordonanța de Urgență nr. 57/2019 privind Codul Administrativ, cu modificările și completările ulterioare; * art. 96 alin. (1) şi (2^1) din Legea educaţiei naţionale nr. 1/2011, cu modificările şi completările ulterioare; * art. 4 alin. (3) și ale art. 7 din Metodologia – cadru de organizare și funcționare a consiliului de administrație din unitățile de învățământ preuniversitar, aprobată prin Ordinul Ministrului Educației nr. 5.154/30.08.2021; * art. 2, ale art. 58 alin (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare; * art. 123 – 140, ale art. 142 -153, art. 215-216 și ale art.218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;   Actele administrative emise în domeniul în care se propune proiectul de hotărâre:   * Hotărârea Consiliului Județean nr. 211/2020 privind desemnarea reprezentanţilor Consiliului Judeţean Cluj în consiliile de administraţie ale unităţilor de învăţământ special aflate sub autoritatea Consiliului Judeţean Cluj | | | | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| Idealul educaţional al şcolii româneşti constă în dezvoltarea liberă, integrală şi armonioasă a individualităţii umane, în formarea personalităţii autonome şi în asumarea unui sistem de valori care sunt necesare pentru împlinirea şi dezvoltarea personală, pentru dezvoltarea spiritului antreprenorial, pentru participarea cetăţenească activă în societate, pentru incluziune socială şi pentru angajare pe piaţa muncii.  Statul asigură cetăţenilor României drepturi egale de acces la toate nivelurile şi formele de învăţământ preuniversitar şi superior, precum şi la învăţarea pe tot parcursul vieţii, fără nicio formă de discriminare.  Potrivit prevederilor art. 96 alin. (2^1) din Legea educaţiei naţionale nr. 1/2011, cu modificările și completărie ulterioare, în unitățile de învățământ special de stat, consiliul de administraţie este organ de conducere şi este constituit din 7, 9 sau 13 membri, astfel:  **a)** în cazul unităţilor de învăţământ special de nivel gimnazial cu un singur rând de clase, consiliul de administraţie este format din 7 membri, cu următoarea componenţă: 3 cadre didactice, inclusiv directorul; 2 reprezentanţi ai părinţilor; preşedintele consiliului judeţean/Consiliului General al Municipiului Bucureşti sau un reprezentant al acestuia; un reprezentant al consiliului judeţean/Consiliului General al Municipiului Bucureşti. Directorul este membru de drept al consiliului de administraţie din cota aferentă cadrelor didactice din unitatea de învăţământ respectivă. Prevederile prezentului articol se aplică în mod corespunzător şi pentru învăţământul preşcolar şi primar;  **b)** în cazul în care consiliul de administraţie este format din 9 membri, dintre aceştia 4 sunt cadre didactice, preşedintele consiliului judeţean/Consiliului General al Municipiului Bucureşti sau un reprezentant al acestuia, 2 reprezentanţi ai consiliului judeţean/Consiliului General al Municipiului Bucureşti şi 2 reprezentanţi ai părinţilor. Directorul este membru de drept al consiliului de administraţie din cota aferentă cadrelor didactice din unitatea de învăţământ respectivă;  **c)** în cazul în care consiliul de administraţie este format din 13 membri, dintre aceştia 6 sunt cadre didactice, preşedintele consiliului judeţean/Consiliului General al Municipiului Bucureşti sau un reprezentant al acestuia, 3 reprezentanţi ai consiliului judeţean/Consiliului General al Municipiului Bucureşti şi 3 reprezentanţi ai părinţilor. Directorul este membru de drept al consiliului de administraţie din cota aferentă cadrelor didactice din unitatea de învăţământ respectivă.  Aceeași structură este prevăzută și de art. 4 alin. 3 din Metodologia cadru de organizare și funcționare a consiliilor de administrație din unitățile de învățământ preuniversitar aprobată prin Ordinul Ministerului Educației nr. 5154/2021.  În aplicarea prevederilor mai sus amintite, Consiliul Judeţean Cluj a nominalizat prin Hotărârea nr. 211/2020, reprezentanţii săi în Consiliile de Administraţie ale unităţilor de învăţământ special aflate sub autoritatea sa pentru un mandat de 4 ani.  Ordonanța de Urgență a Guvernului nr. 34/2023 privind unele măsuri fiscal – bugetare, prorogarea unor termene, precum și pentru modificarea și completarea unor acte normative prevede faptul că personalul din cadrul autorităților și instituțiilor publice, indiferent de modul de subordonare și finanțare, poate deține calitatea de membru al consiliului de administrație și/sau de membru al consiliului de supraveghere la maximum două întreprinderi publice sau în organele de conducere ale altor entități deținute de stat sau de unitățile administartiv - teritoriale al căror sediu se află pe teritoriul României. În termen de 30 de zile de la intrarea în vigoare a ordonanței amintită mai sus sau după caz de la data numirii personalul din cadrul autorităților și instituțiilor publice numiți ca membru în mai multe consilii de administrație și/sau de supraveghere la întreprinderile publice sau în organele de conducere ale altor entități deținute de stat sau de unitățile administrativ teritoriale își vor exercita opțiunea. În situația în care nu își exercită dreptul de opțiune în termenul stabilit aceștia își pierd calitatea de membru din toate consiliile de adminitrație și/sau de surpaveghere la întreprinderile publice sau în organele de conducere ale altor entități deținute de stat sau de unitățile administrativ teritoriale. Astfel prin adresa înregistrată la Consiliul Județean Cluj cu nr. 28.357/11.07.2023 domnul Szegedi Andrei solicită încetarea contractului de mandat nr. 43.106/16.12.2020 privind calitatea de reprezentat al Consiliului Județean Cluj în consiliul de administrație al Școlii Gimnaziale Speciale Centrul de Resurse și Documentare în Educația Incluzivă/Integrată (Centrul Școlar pentru Educație Incluzivă Miron Ionescu). Contractul de mandat prevede la Capitolul VI Încetarea contractului prevede următoarele: ”Art. 8.Părţile semnatare ale prezentului contract stabilesc că acesta îşi poate înceta efectele în următoarele condiţii:  a) în caz de renunţare a mandatarului la mandatul său. În această situaţie, mandatarul este obligat să notifice mandantului - cu cel puţin 30 zile înainte - renunţarea sa, în caz contrar rămânând obligat la daune interese pentru pagubele ce le-ar provoca;  b) în caz de revocare de către mandant a mandatarului său, oricând acesta hotărăşte;  **c) în cazul aparației unor modificări legislative de natură a împiedica asemenea forma de mandatare**;  d) în caz de deces al mandatarului.  Având în vedere cele de mai sus considerăm necesară constatarea încetării contractului de mandat al domnului Szegedi Andrei și desemnarea unei alte persoane, respectiv a domnului Leonte Ciprian Onisim care să facă parte din consiliul de administrație al Centrului Școlar pentru Educație Incluzivă Miron Ionescu.  Din perspectiva celor mai sus arătate, în considerarea prevederilor legale la care am făcut referire, apreciem că proiectul de hotărâre pentru modificarea Hotărârii Consiliului Judeţean Cluj nr. 211/26.11.2020 privind desemnarea reprezentanţilor Consiliului Judeţean Cluj în consiliile de administraţie ale unităţilor de învăţământ special aflate sub autoritatea Consiliului Judeţean Cluj, cu modificările și completările ulterioare îndeplinește condițiile legale pentru a fi supus dezbaterii şi aprobării plenului Consiliului Judeţean Cluj, ulterior avizării de către comisiile de specialitate nominalizate în condițiile art. 136 alin. (4) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare. | | | | |
| **Secțiunea a 3-a - Efecte preconizate ale aplicării actului administrativ: nu este cazul** | | | | |
| **Secțiunea a 4-a - Concluzii/propuneri:** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” | | | | |
|  | | ***Prenume și nume*** | ***Data*** | ***Semnătura*** |
| Avizat: director general | | Cristina Șchiop |  |  |
| Verificat/Elaborat: șef birou | | Andreea Jucan |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE**  **la proiectul de hotărâre pentru modificarea Hotărârii Consiliului Judeţean Cluj nr. 211/26.11.2020 privind desemnarea reprezentanţilor Consiliului Judeţean Cluj în consiliile de administraţie ale unităţilor de învăţământ special aflate sub autoritatea Consiliului Judeţean Cluj, cu modificările și completările ulterioare** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| **DGBFRU- BIPGC** | **20.07.2023** |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| **Muntean Crina** |  | | avizat |
|  |  | |  |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| **Simona Gaci** | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| **6** |  |  |  |
|  |  |  |  |